|  |  |
| --- | --- |
|  | PATVIRTINTA  Klaipėdos r. Kretingalės vaikų lopšelio-darželio direktoriaus 2020-02-05  įsakymu Nr. V1-7 |

**RESPUBLIKINIS IKIMOKYKLINIO IR PRIEŠMOKYKLINIO UGDYMO ĮSTAIGŲ BENDRUOMENIŲ KŪRYBINIŲ DARBŲ PROJEKTAS**

**„IŠSKLEISK SPARNUS, VAIKYSTĖS PAUKŠTE“**

**NUOSTATAI**

Kasdienis vaikų sąlytis su aplinka vyksta ją stebint, liečiant, uodžiant, klausant ar tyrinėjant. Mūsų protėviai neatsitiktinai savo gyvenimą siejo su gamta bei jos reiškiniais, tikėjo gamtos simboliais, kurie laikui bėgant ne tik neišnyko, o nuolat atgimsta mūsų kasdienybėje ir darbuose. Kovo 10-ąją minima 40-ties paukščių diena, amžių tėkmėje žmonės manydavo, kad tą dieną tėviškėn sugrįžta keturios dešimtys sparnuočių, todėl atsirado jų pagerbimo diena. Paukštis – tarsi gyvybės indikatorius, jų nevaržomas laisvės skrydžio pojūtis raižant dangaus skliautus, simbolizuoja nepaliaujamą kelionę per margą pasaulį ir nuolatinį sugrįžimą į namus. Jo giesmės grožio ir lengvumo pripildyti esame kviečiami išeiti į švarią, visų mūsų tausojamą gamtą ir klausytis teisingos gyvenimo muzikos. Kurdami kartu paukščio simbolį ne tik paryškiname artimiausios aplinkos grožį, bet ir laviname vaikų smalsumą, ugdome kantrybę ir atsakomybės jausmą, sudarome palankias sąlygas įgyti žinių apie sparnuočių įvairovę, jų reikšmę gamtai ir žmogui. Išgirskime sparnų plazdėjimą ir bent akimirkai stabtelėkime prie šio ypatingo gamtos ženklo – paukščio.

1. **BENDROSIOS NUOSTATOS**

1. Respublikinio ikimokyklinio ir priešmokyklinio ugdymo įstaigų bendruomenių kūrybinių darbų ,,Išskleisk sparnus, vaikystės paukšte“ (toliau – Projektas) nuostatai reglamentuoja projekto tikslą, uždavinius, atsakingus vykdytojus, dalyvius, organizavimo ir vykdymo tvarką bei apdovanojimo tvarką.
2. Projektas skirtas Bendruomenių metams paminėti ir siejamas su 40-ties paukščių diena.

3. Parodos organizatoriai – Klaipėdos r. Kretingalės vaikų lopšelio-darželio bendruomenė. Koordinatorės: ikimokyklinio ugdymo mokytoja Eglė Noreikienė ir direktoriaus pavaduotoja ugdymui Zita Povilienė.

4. Projektą globoja Klaipėdos r. Kretingalės vaikų lopšelio-darželio direktorė Regina Baranauskienė.

5. Projekto nuostatai skelbiami ir dalyvių darbų nuotraukos bus skelbiamos Klaipėdos r. Kretingalės vaikų lopšelio-darželio interneto svetainėje [www.kretingalesdarzelis.lt](http://www.kretingalesdarzelis.lt) bei [www.ikimokyklinis.lt](http://www.ikimokyklinis.lt).

1. **TIKSLAI IR UŽDAVINIAI**
2. Tikslas – telkti ugdymo įstaigų bendruomenes emocinei bendrystei išradingai kuriant ir atnaujinant edukacines erdves, naudojant paukščio simbolį.

7. Uždaviniai:

7.1. Skatinti vaikus domėtis paukščiais, jų išvaizda, gyvenimo būdu bei mityba;

7.2. Ugdyti vaikų kūrybinius gebėjimus, panaudojant įvairias meninės raiškos formas, technikas ir priemones vaizduojant paukščius;

7.3. Kūrybiškai panaudoti vaikų darbus atnaujinant ir kuriant edukacines aplinkas;

7.4. Stiprinti ikimokyklinio ir priešmokyklinio ugdymo įstaigų bendruomenių narių bendravimą, bendradarbiavimą ir kūrybinį aktyvumą;

7.5. Plėtoti bendradarbiavimą tarp švietimo įstaigų bei skatinti dalintis idėjomis.

1. **ORGANIZAVIMO IR DALYVAVIMO TVARKA**

8. Projektas vyks nuo 2020 m. vasario 10 iki kovo 13 d.

9. Projekto dalyviai – Lietuvos ikimokyklinio ugdymo įstaigų auklėtiniai, jų šeimos nariai, mokytojai, bendruomenės nariai.

10. Dalyviai su nuotraukomis siunčia užpildytą paraišką (priedas Nr.1) ir pateikia elektroniniu paštu: [kretingale@balticum-tv.lt](mailto:Kretingale@balticum-tv.lt) iki kovo 20 d.

1. **REIKALAVIMAI PARODOS DALYVIAMS**

11. Pagrindinis projekto akcentas – **paukštis.**

12. Kūrybiniai darbai gali būti atlikti įvairiomis technikomis (lankstymas, siuvimas, lipdymas, karpymas, aplikavimas, piešimas ir pan.). Mokytojai drauge su vaikais, šeimos nariais gamina paukščius naudojant įvairias technikas (lankstymas, siuvimas, lipdymas, karpymas, aplikavimas, piešimas ir pan.), pasitelkiant mišrias priemones (siūlus, vatą, gamtines medžiagas ir pan.).

13. Kūrybiniais darbais puošia savo aplinką.

14. Darbų pateikimas:

14.1. Lietuvos Respublikos ikimokyklinio ir priešmokyklinio ugdymo įstaigų mokytojai, dalyvaujantys projekte ir kuriantys savo aplinkoje darbus, puošia jais savo erdves, jas nufotografuoja ir siunčia ***JPG A4*** formatu skaitmenines nuotraukas;

14.2. Iš vienos įstaigos pateikiama iki 5 nuotraukų arba 1 nuotraukų koliažą;

14.3. Nuotraukos siunčiamos organizatoriams el. paštu: [kretingale@balticum-tv.lt](mailto:kretingale@balticum-tv.lt) arba adresu Gėlių g. 2, Kretingalė 96330;

14.4. Prie nuotraukų pateikiama informacija (priedas Nr.1);

15. Nuotraukose neturi matytis vaikų veidų.

1. **BAIGIAMOSIOS NUOSTATOS**

16. Projekto „Išskleisk sparnus, vaikystės paukšte“ dalyvių nuotraukos bus eksponuojamos Klaipėdos r. Kretingalės vaikų lopšelio-darželio interneto svetainėje [www.kretingalesdarzelis.lt](http://www.kretingalesdarzelis.lt)

17. Visos dalyvavusios įstaigos bus apdovanojamos organizatorių padėkos raštais, kuriuos išsiųsime Jūsų nurodytu elektroniniu paštu.

18. Projekto organizatorius pasilieka teisę gautą medžiagą publikuoti viešoje erdvėje naudojant atsiųstų dalyvių vardus, pavardes bei įstaigos pavadinimus. Darbų atsiuntimas organizatoriui laikomas autorių sutikimu su šiomis sąlygomis.

19. Išsamesnė informacija teikiama telefonu 8(46)446439.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1 priedas**

|  |  |
| --- | --- |
| Darbo autoriaus vardas, pavardė (vaikų grupės pavadinimas), amžius |  |
| Ugdymo įstaigos pavadinimas |  |
| Mokytojo vardas, pavardė,  el. pašto adresas |  |